Tarai

pisi|Einar Muoni
Tarai (tšuvaši keeles Тарай) on Tallinnas tegutsev tšuvaši indie folk'i ansambel. Ansambli asutasid 2011. aastal Aleksandr Aidarov, Einar Muoni ja Sergei Tšekulajev Tallinnas MTÜ Tšuvaši Kultuuriselts juures. Muusikud mängisid tšuvaši kultuuriseltsis tegutsevas pärimusmuusika ansamblis Palan. 

Tarai tähendab tšuvaši keeles siidi.

 Muusika 
Eesti vene kirjanik P. I. Filimonov kirjutas Tarai loomingust:  

"Eksootika, humanistliku suunaga eksootika, lisaks ka huvitava tantsurütmiga eksootika, on vägagi nõutud [...]. Nii eestlased kui ka meie venekeelsed inimesed ei saa aru, millest Tarai laulab. Mõlemad keerutavad aga mõnusalt tantsu Tarai rütmis [...]. Kas soovite kuulata ehedat tšuvaši indie-folk'i? Palun! Te saate kohe aru, et see ei ole tavaline muusika.“

Tarai ammutab inspiratsiooni tšuvaši rahvamuusikast. Tarai uurib tšuvaši rahvalaulude iseärasusi, et selle põhjal kirjutada oma kaasaegset muusikat. Tšuvaši rahvamuusika põhialuseid on pooltoonideta pentatoonika. Seda tuntakse ka hiina pentatoonikana. Lihtsustades öeldes on tšuvaši ja hiina rahvamuusikas samad noodid, erinevad aga nende kasutamise viisid. Igal juhul kõlabki ansambli Tarai muusika idamaiselt, Kesk-Aasia-päraselt ja muidugi tšuvašipäraselt.  
Instrumentidest kasutab Tarai kitarri, basskitarri, süntesaatorit ja trummimasinat. 

 Laulud 
Laulud kirjutatakse koostöös tšuvaši luuletajatega või kasutades klassikute kirjutatud luuletusi: Andrei Pettoki (Андрей Петтоки)http://enc.cap.ru/?t=prsn&lnk=117, Iosif Trer (Иосиф Трер)https://ru.wikipedia.org/wiki/Дмитриев,_Иосиф_Александрович, Ille Tuktaš (Илле Тукташ)https://en.wikipedia.org/wiki/Ille_Toktash, Ljubov Martjanova (Любовь Мартьянова)http://enc.cap.ru/?t=prsn&lnk=2367, Georgi Irhi (Георги Ирхи), Peter Eizin (Петĕр Эйзин)https://ru.wikipedia.org/wiki/Эйзин,_Педер. Ansambli eesmärk on kasutada luuletajate loomingut, et anda luuletustele "teine elu" ja levitada muusika abil kirjanduslikku tšuvaši keelt.  

 Albumid 
 "Эпир те маттур" 

Tarai avaldas oma debüütalbumi "Эпир те маттур""Эпир те маттур"https://tarai.bandcamp.com/ (eesti keeles "Me oleme tublid") tšuvaši keele päeval, 24. aprillil 2020. Albumis on seitse laulu: 
 "Шăнкăр-шăнкăр" ("Vee laul") (Tarai / A. Pettoki)
 "Ярапланăм" ("Minu lennuk") (Tarai / G. Irhi)
 "Эпир те маттур" ("Me oleme tublid") (Tarai / P. Eizin)
 "Эсĕ мана савас пулсан" ("Kui sina mind armastaksid") (Tarai / P. Eizin) 
 "Шур Атăлта" ("Kama jõel") (Tarai / I. Tuktaš)
 "Эпĕ пĕлместĕп" ("Ma ei tea") (Tarai / P. Eizin)
 "Шурă юр ăшшине" ("Valge lume soojust") (Tarai / I. Trer) 

Albumi laulude kujunduse tegi kunstnik Yulia Ovchinnikova. Kõikidel piltidel on kasutatud tšuvaši mütoloogiast võetud maailma loomise sümbolit, mis koosneb mäest ja päikesest. Samuti on see tšuvaššide pühapaiga ehk kirimeti sümbol, mis on levinud rahvariietel. 

 "Пуш Параппан" 
Tarai väljastas Eesti Kultuurkapitali toel oma teist albumit tšuvaši emakeele päeval 25. aprillil 2022. Albumi pealkiri on „Пуш Параппан“ ehk „Tühi Trumm“. Albumil on kuus laulu:   

 „Пĕлекенни пĕлет“ („Teadja tunneb“) (Tarai / P. Eizin)
 „Пуш параппан“ („Tühi Trumm“) (Tarai / V. Avanmart)
 „Эпир паттăр пулсан-и?“ („Kas saame kangelasteks?“) (Tarai / P. Eizin)
 „Улатимĕр хапхи“ („Ulatimeri värav“) (Tarai / Ljubov Martjanova)
 „Çутăринччĕ çумăр“ („Sajaks ometi vihma“) (Tarai / P. Jakkusen)
 „Лăс-лăс кăна хурăн та“ („Ja ainult sahiseb kask“) (Tarai / Tšuvaši rahvalaul)

Albumi laulude kujunduse tegi tšuvaši kunstnik Aleksandr Fedorov, kes töötab ja õpetab Peterburi Kunstide Akadeemias. 

 Videod 
Mitteametlikud videod
"Ярапланăм" ("Minu lennuk") (Tarai / G. Irhi) 01.12.12 Kinomaja, Sputnik-5, Tallinnhttps://www.youtube.com/watch?v=iECT3zKRnEM 
 "Танлаштармăп" ("Ei hakka võrdlema") (Tarai / Ille Tuktaš) 01.12.12 Tarai esinemine Kinomajas, Sputnik-5, Tallinnhttps://www.youtube.com/watch?v=TqgVoPEKAPc
 "Эпĕ пĕлместĕп" ("Ma ei tea") (Tarai /P. Eizin) 03.03.2017 ETV+ "Твой вечер", Tallinnhttps://www.youtube.com/watch?v=Iy1CkYTXVCI 
 "Эпир те маттур" ("Me oleme tublid") (Tarai / P. Eizin) 03.03.2017 ETV+ "Твой вечер", Tallinn 
Ametlikud videod
 "Пуш параппан" ("Tühi Trumm") (Tarai / V. Avanmart) 25.04.2023 Valminud Eesti Kultuurkapitali toel 
 "Эпир те" ("Meiegi") (Tarai / P. Eizin) 25.04.2025 Valminud Eesti Kultuurkapitali toel 

 Koostöö eesti luuletajatega 
Koostöös eesti luuletajatega (Eda Ahi, Sveta Grigorjeva, Ringo Ringvee, Peeter Ilus) tõlkis Tarai oma debüütalbumi "Эпир те маттур"https://www.youtube.com/c/tarai laulud eesti keelde. Tõlgitud luuletusi saab lugeda subtiitritena Tarai kanalil. 
Iosif Trer (originaal tšuvaši keeles)Peeter Ilus (tõlge eesti keelde)Шурă юр ăшшине, ун хĕрÿ чĕнĕвне

Эп

Ĕнер –

Шурă юр хуралсан –

Туйса илтĕм.Valge lume soojust, tema õhusuudlust

Ma

Eile –

Lumepimeduses – 

Tundma sain.Хура каç илемне, унăн йăл çутине

Эп

Ĕнер –

Çутă Кун шуралсан –

Туйса илтĕм.Musta taeva ilu, tema salaradu

Ma

Eile –

Läbi koidusära –

Tundma sain.Йăлтăр Çăлтăр ятне, унăн вĕçсĕр сасне

Эп

Ĕнер –

Сăмахсем çухалсан –

Туйса илтĕм.Sinu tähe nime, tema igavest häält

Ma

Eile –

Kui ma sõnatuks jäin –

Tundma sain.

 Liikmed 
Aleksandr Aidarov (Александр Айдаров) (vokaal, soolo- ja rütmikitarr)
Einar Muoni (Эйнар Муони) (basskitarr)
Pjotr Suškov (Пётр Сушков) (süntesaator)

 Endised liikmed 
Sergei Tšekulajev (Сергей Чекулаев) (akordion)
Dan Rotar (Дан Ротарь) (trumm)
Andrea Patron (trumm) 

 Viited 

Kategooria:Diasporaade kultuur Eestis
Kategooria:Tšuvaššia
Kategooria:Eesti ansamblid